钦定古今图书集成/明伦汇编/闺媛典/第232卷 > 王本濬妻郭氏〈张氏附〉
## 钦定古今图书集成/明伦汇编/闺媛典/第232卷 > 王本濬妻郭氏〈张氏附〉

按《开封府志》：“郭氏，太康人，王本濬妻。年十五，濬亡，抚
孤荣勋，补邑弟子员，年七十五，旌表。”荣勋妻张氏，事
孀姑以孝闻。城陷，弃子女，负姑以逃，遇贼，以刃加其
姑，张泣曰：“我姑苦节五十五年，又死于非命，幸杀我。
贼义而释之。”夫掳姑亡，氏以礼葬，携幼子运应，避难
河朔，百折不回，教子成立。